elokuu 2019 - My Project Is Me
Kentänlaidalla; Bussipysäkillä; Laiturinnokassa; Sängyssä; Kotona; Työpaikalla.. Ei tosiaan ole paikkaa, missä hyvälle kahvielämykselle ei olisi sopivaa paikkaa ja hetkeä ja jokainen edellämainituista esimerkeistä on tainnut minunkin somekanavissani näkyä. Vaikka rakastan rauhallisia kahvihetkiä, on oma kahvielämys liian usein kiireessä nautittu ilo. Onneksi niissäkään hektisissä hetkissä ei tarvitse tinkiä mausta ja herkullinen kahvihetki rauhoittaa tarvittaessa kiireisenkin tilanteen.
Olen ollut kahvikissa jo pitkään. Olen vuosien aikana juonut sekä hyvää kahvia mutta myös pahaa kahvia. Olen nauttinut myös erityisen hyvää kahvia ja ketogeenisen ruokavalion myötä hyvälaatuisen ja hyvänmakuisen kahvin merkitys on korostunut entisestään kun mahdollisesti kitkerää makua ei voi samaan tapaan korjata maidolla kuin ennen. Luulen että ilman SLURP-kahvia en olisi koskaan oppinut juomaan kahviani mustana. Kun kahvi on itsessään riittävän laadukasta, on makukin hyvä ilman mitään muuta – väite, jota en ennen kesän alkua olisi koskaan uskonut sanovani. Nykyään aamuni alkaa aina hyvällä kupillisella mustaa kahvia.
kahvielämys omassa olohuoneessa
SLURP-kahvielämys tuo mahdollisuuden tutustua eri pienpaahtimoiden kahvielämyksiin helposti ja edullisesti. Jos maltat lukea tämän postauksen loppuun niin tarjoamallani alekoodilla pääset tutustumaan eri pienpaahtimoiden kahvilaatuihin ihan poikkeuksellisen edullisesti.
SLURP-Coffee on siis kotimainen kahvialan yritys, mikä toimittaa eri pienpaahtimoiden kahveja suoraan kotiovelle, postiluukusta mahtuvana pakettina. Asiakkaana sinun tarvitsee vain tietää kuinka usein haluat kahvia toimitettavan, kuinka paljon ja haluatko mieluummin tumma- vai vaaleapaahtoista kahvia. Viimeisimpään ei kuitenkaan ole välttämätöntä tarvetta tietää vastausta vaan voi tehdä kuten minä ja valita joka toisen toimituksen tummana ja joka toisen vastaavasti vaaleana. Jokainen kotiinkuljetettu kahvielämys huumaa tuoksullaan ja tarjoaa pelkän kahvin lisäksi mielenkiintoista tietoa nautittavan kahvin alkuperästä ja sen makuvivahteista.
Alennuskoodi parempiin kahvielämyksiin
Hyvä aamunaloitus tarvitsee hyvän kupillisen kahvia. Kun se kupillinen on tarpeeksi hyvä, voi päivän aikana nauttia toisen tai vaikka kolmannen ja neljännenkin kupillisen vain kahvinautinnon ja kahvielämyksen vuoksi. Itse olen tällä hetkellä erityisen ihastunut Lehmus Roasteryn tummaan brasilialaiskahviin mutta Kahiwan kolumbialainen tummapaahtoinen kahvi on kirinyt kovaa vauhtia kilpailevaksi suosikiksi. Molemmat kahvielämyksiä, mitä en ehkä ilman SLURP-kokemusta olisi tullut tutustuneeksi.
Jos sinäkin haluat löytää helposti uusia kahvimakusuosikkeja niin koodilla myprojectisme saat oman kahvielämyksen ensikahvin 5 euron alennuksella ja ilman postikuluja. Toisinsanoen 200g kahvielämyksen saa 4,89 eurolla täältä. Kurkkaa ihmeessä myös instatillilleni sillä siellä on mahdollisuus voittaa 6kk kahvielämys kotiinkannettuna.
Täytän tällä viikolla vuosia. Aikuisiällä syntymäpäivien juhlistaminen on menettänyt merkitystään mutta kyllä merkkipäivä on silti aina merkkipäivä. Tänäkin vuonna syntymäpäivien kunniaksi on suunnitelmia vaikka ne eivät suoraan syntymäpäivälle osukaan.
Sattumalta julkaisin tänään myös Instagram-tililläni kuvan, mikä liittyy etäisesti ikääntymiseen. Kirjoitin että siitä on noin 15-20 vuotta aikaa, kun olen viimeksi aktiivisesti pukeutunut valkoisiin farkkuihin. Minun oli ihan pakko oikeasti alkaa laskea että onko teinivuosistani todellakin ehtinyt vierähtää jo tuon verran. Pakko se on myöntää – on. On muitakin asioita, mistä huomaan olevani vanha tai ainakin vanhempi kuin 15 vuotta sitten.
Aamuherätykset eivät tunnu pahoilta. Vaikka en vapaapäivinä kelloa laita soimaan, herään silti pääsääntöisesti kuuden ja seitsemän välillä. Joskus saatan herätä jopa vielä aikaisemmin mutta joskus toki myöhemmin.
Menen mielelläni aikaisin nukkumaan. Tämä tosin saattaa olla selitys myös aikaisille heräämiselle ja sille, miksi edes aamu viiden aikaan ei välttämättä pahemmin väsytä.
Käyn mieluusti ruokaostosten yhteydessä kiertämässä myös vaateostaston. Olen tosin jutellut muutaman, itseäni kymmenisen vuotta nuoremman, työkaverinkin kanssa että myös he ovat tehneet hyviä vaatelöytöjä ruokaostosten yhteydessä. Voihan siis olla että valikoima on vain muuttunut viimeisten vuosien aikana paremmaksi. Itse ostin Prismasta viimeksi viime viikonloppuna ihan täydellisen topin.
Ääniviestien lähettäminen tuntuu oudolta. Kyllä, ääniviesti on nopeampi kuin kirjoittaminen ja usein myös monipuolisempi tapa mutta jotenkin niin vaikea. Tosin poikani kanssa olen nyt alkanut totutella tähän uuteen ja ihmeelliseen ominaisuuteen.
30 vuotta sitten elettiin 70-lukua. Ainakin minun ajatuksissani. Aikakäsitykseni on jotenkin vinksallaan ja asiat mitkä ovat tapahtuneet tässä viimeisen parin vuoden aikana, voivat ihan hyvin olla tapahtuneet jo viisi vuotta sitten. Tai jopa aikaisemmin. Vastahan minä täytin 30 ja nyt 35. Eikä siitä kyllä todellakaan ole kulunut vielä viittä vuotta minun aikakäsityksessäni.
Oletko sinäkin vanha? Tunnistitko itseäsi mistään?